Raporti për Lirinë Fetare: Rusia vend problematik
Për herë të parë në historinë e këtij raporti amerikan, Rusia radhitet ndër 16 vendet problematike të botës.
Për të parën herë në 20 vitet e ekzistencës së tij, Komisioni i SHBA-së për Lirinë Ndërkombëtare Fetare e konsideron Rusinë si një vend në veçanti problematik, si pasojë e rritjes së politikave të saj shtypëse që variojnë nga përndjekja administrative dhe deri tek burgimi arbitrar. , thotë Daniel Mark, i Komisionit të SHBA-së për Lirinë Ndërkombëtare Fetare. Muajin e kaluar, Gjykata e Lartë e Rusisë vendosi se grupimi fetar “Dëshmitarët e Jehovait” është një organizatë ekstremiste, e cila duhet t’i dorëzojë shtetit të gjitha pronat e saj: , thotë Robert Warren, nga zyrat qendrore të organizatës “Dëshmitarët e Jehovait”. Zoti Warren thotë se 175 mijë njerëz në Rusi deklarohen besimtarë të tyre dhe se që nga marrja e atij vendimi gjyqësor, faqja në internet e organizatës është bllokuar dhe nuk lejohen më të hyjnë në vend biblat e “Dëshmitarëve të Jehovait”. Një tjetër vend në veçanti problematik është Republika e Afrikës Qendrore, për shkak të pastrimit etnik të myslimanëve dhe dhunës sektare gjatë një konflikti disa vjeçar. Këtë javë, qindra civilë u strehuan në një xhami në qytetin Banguassou, ndërsa milicitë e krishtera vazhdojnë të vrasin civilë dhe paqeruajtës të OKB-së: , thotë drejtuesi i Misionit Paqeruajtës, Parfait Onanga-Anyanga. Në Mianmar, diskriminimi qeveritar dhe social ndaj myslimanëve Rohingya i ka detyruar shumë prej tyre të largohen nga vendi. Të krishterëve u kufizohet adhurimi në publik dhe konvertohen me dhunë në budizëm. Mianmar është përcaktuar kështu si vend në veçanti problematik, megjithëse qeveria dhe ushtria i mohojnë akuzat. Komisioni rekomandon që në Pakistan të hiqen ligjet për blasfeminë pasi ato shkelin Nenin 18 të Deklaratës Universale të të Drejtave të Njeriut. Raporti përmbledh situatën e lirisë fetare në 35 vende, për të cilat Komisioni thotë se administrata e re duhet të veprojë. , deklaroi kryetari i Komisionit të SHBA-së për Lirinë Ndërkombëtare Fetare, Thomas J. Reese.